Raphinha

Raphael Dias Beloli (* 14. december 1996, Porto Alegre, Brazília), známy ako Raphinha, je brazílsky profesionálny futbalista, ktorý hráva na pozícii útočníka v španielskom klube FC Barcelona. 

 Klubová kariéra 

 Začiatky 
Pred začatím svojej profesionálnej futbalovej kariéry sa Raphinha zúčastňoval na turnajoch várzea až do veku 18 rokov. Turnaje opisuje ako „sieť nezávislých zápasov a turnajov organizovaných miestnou komunitou“ pod úrovňou akadémie, v ktorej je povolený akýkoľvek potenciálny hráč sa môže zúčastniť. Zápasy na týchto turnajoch sa hrajú v drsných podmienkach, vrátane domácich fanúšikov obťažujúcich hráčov súperovho tímu v blízkosti šatní pred zápasmi, výstrely, antukové ihriská s prachom a pieskom, veľké teplo, žrde namiesto sietí a tímy bez tričiek.

Po neúspešných skúškách v Internacionale a v Grêmiu sa neskôr dostal do Avai. 

 Vitoria Guimarães 
Dňa 2. februára 2016 podpísal zmluvu s portugalským klubom Vitória Guimarães. V klube debutoval 13. marca pri prehre 0:1 s Paços de Ferreira.

Svoj prvý gól strelil 20. augusta 2016 pri výhre 2:0 nad Marítimom. V prvej celej sezóne za Vitóriu odohral 41 zápasov a strelil v nich štyri góly.

V sezóne 2017/18 odohral vo všetkých súťažiach 43 zápasov a strelil v nich 18 gólov.

 Sporting CP 
V máji 2018 prestúpil Raphinha v rámci Portugalska do Sportingu. Debutoval 12. augusta pri výhre 3:1 nad Moreirense. Svoj prvý gól v klube strelil 20. septembra pri výhre 2:0 nad Karabachom v skupinovej fáze Európskej ligy.

 Stade Rennes 
V roku 2019 prestúpil Raphinha do francúzskeho klubu Stade Rennais za sumu 21 miliónov eur. V klube debutoval 14. septembra pri remíze 0:0 s Brestom. Svoj prvý gól strelil 10. novembra pri výhre 3:1 s Amiens. Počas sezóny odohral 30 zápasov v ktorých strelil sedem gólov.

 Leeds United 
Dňa 5. októbra 2020 sa pripojil k Leedsu United v Premier League kde podpísal štvorročný kontrakt. Cena prestupu bola vo výške 20 miliónov eur. Dňa 19. októbra debutoval v klube pri prehre 0:1 s Wolves. Dňa 28. novembra prvýkrát skóroval pri výhre 1:0 nad Evertonom. Vo svojej prvej sezóne v klube odohral 31 zápasov a strelil v nich šesť gólov a pridal deväť asistenciíí.

V sezóne 2021/22 bol Raphinha najlepším strelcom Leedsu s 11 gólmi v 35 zápasoch.

 Barcelona 
Dňa 15. júla 2022 podpísal Raphinha päťročný kontrakt s FC Barcelona za poplatok 50 miliónov libier. V klube debutoval 13. augusta pri remíze 0:0 s Rayo Vallecano. Svoj prvý gól strelil 3. septembra pri výhre 3:0 nad Sevillou. Dňa 13. septembra debutoval v Lige majstrov pri prehre 0:2 s Bayernom Mníchov Dňa 16. januára 2023 bol súčasťou finále Supercopa de España kde Barcelona vyhrala nad Realom Madrid 3:1. Pre Raphinhu išlo o prvú trofej v klube. Počas prvej sezóny v klube odohral 50 zápasov vo všetkých súťažiach a strelil v nich 10 gólov. S tímom sa tešil zo zisku titulu v La Lige.

V sezóne 2023/24 sa Raphinhovi nedarilo. Vynechal časť sezóny a po návrate neplnil očakávania fanúšikov aj napriek podpore odd trenéra Xaviho. Nakoniec prišiel o miesto v zostave a nahradila ho mladá hviezda Lamine Yamal. Dňa 10. apríla 2024 strelil dva góly pri výhre 3:2 nad PSG v prvom zápase štvrťfinále Ligy majstrov UEFA. Barcelona však nakoniec vypadla vo štvrťfinále po prehratom dvojzápase 4:6.

Po nie príliš uspokojivej sezóne a po odchode Xaviho bol spájaný s odchodom z klubu. Nový tréner Hansi Flick sa však rozhodol ponechať si Raphinhu. Flick umiestnil Raphinhu za Roberta Lewandowskeho a jeho forma sa dramaticky zlepšila. Dňa 31. augusta strelil svoj prvý hetrik pri výhre 7:0 nad Rayo Vallecano. Dňa 23. októbra strelil hetrik aj proti Bayernu Mníchov v Lige majstrov.

 Medzinárodná kariéra 
V reprezentácii Brazílie debutoval 7. októbra 2021 pri výhre 3:1 nad Venezuelou. O osem dní neskôr strelil svoje prvé dva góly v reprezentácii pri výhre 4:1 nad Uruguajom.

Raphinha bol súčasťou kádra na Majstrovstvá sveta vo futbale 2022. Na turnaji nastúpil do všetkých piatich zápasov. Brazília vypadla vo štvrťfinále s Chorvátskom.

Raphinha bol súčasťou nominácie na Copa América 2024. Na turnaji odohral štyri zápasy. Brazília vypadla vo štvrťfinále s Uruguajom.

 Štatistiky kariéry 

 Klubové 
K 15. januáru 2025
+Zápasy a góly za klub v sezónach a súťažiachKlubSezónaLigaNárodný pohárLigový pohárEurópske súťažeOstatnéCelkomDivíziaZápasyGólyZápasyGólyZápasyGólyZápasyGólyZápasyGólyZápasyGólyVitória Guimarães2015/16Primeira Liga10————102016/173247020——4122017/18321511316101214318Celkom6519815160118520Sporting CP2018/19Primeira Liga2444042411—3672019/204200000012052Celkom28640424110419Stade Rennes2019/20Ligue 12253210410003072020/21420000000052Celkom26732104000359Leeds United2020/21Premier League3061000——3162021/2235111000——3611Celkom65172000——6717Barcelona2022/23La Liga36752—73 1124050102023/2428611—73 1314037102024/25191100—6362422719Celkom832463—20105211439Celkovo26972236103341073359100
1 Európska liga UEFA

2 Supertaça Cândido de Oliveira

3 Liga majstrov UEFA

4 Supercopa de España

 Reprezentačné 
+Národný tímRokZápasyGóly20215220221132023412024114Celkovo3110

 Úspechy hráča 
Sporting CP
 Taça de Portugal: 2018/19
 Taça da Liga: 2018/19

FC Barcelona
 La Liga: 2022/23, 2024/25
 Supercopa de España: 2023, 2025

 Referencie 

 Iné projekty 

 Externé odkazy 
 Profil na transfermarkt.com

 Zdroj 

Kategória:Brazílski futbalisti
Kategória:Hráči Vitória Guimarães
Kategória:Hráči Sporting Clube de Portugal
Kategória:Hráči Stade Rennais FC
Kategória:Hráči Leeds United
Kategória:Hráči FC Barcelona
Kategória:Hráči Liga Portugal
Kategória:Hráči v La Lige
Kategória:Hráči Ligue 1
Kategória:Hráči FA Premier League
Kategória:Hráči Majstrovstiev sveta vo futbale 2022
Kategória:Futbaloví útočníci